கேள்வி: காட்சிக்கு-காசு குறித்து விரிவாக சொல்லுங்கள்.
பதில்: காட்சிக்கு-காசு  (''pay-per-view'', PPV) அல்லது காட்சிக்கு கட்டணம் எனப்படுவது தொலைக்காட்சி சந்தாதாரர்கள் கட்டணம் செலுத்தி தாங்கள் விரும்பும் நிகழ்ச்சியை தனிப்பட்ட முறையில் காணக்கூடிய சேவையாகும். விளம்பரத் தடங்கல்கள் இன்றி காணக்கூடியதாகவும் இருக்கும். விரும்பிய நேரத்தில் காணக்கூடிய கோரிய நேரத்து ஒளிதம் அமைப்புகளைப் போலன்றி, இச்சேவை வழங்குனர் கட்டணம் செலுத்திய அனைவரும் ஒரே நேரத்தில் காட்சியைக் காணுமாறு ஒளிபரப்புவர். இந்த நிகழ்ச்சிகளைக் காட்சித்திரை வழிகாட்டிகள் மூலமோ தானியங்கி தொலைபேசி அமைப்புகள் மூலமோ நேரடிப் பயனர் தொடர்பாளர் மூலமோ வாங்க ஏற்பாடு செய்யப்பட்டிருக்கும். இவ்வகையில் பொதுவாக திரைப்படம், விளையாட்டு மற்றும் மனமகிழ்வு நிகழ்ச்சிகள் வழங்கப்படுகின்றன. தமிழ் திரைப்படத்துறையில் முதன்முறையாக கமல்ஹாசன் நடித்து வெளியிட்டுள்ள விஸ்வரூபம் (2012 திரைப்படம்) திரைப்படம் விண்ணின்று வீடு தொலைக்காட்சிகளில் காட்சிக்கு காசு முறைமையில் ரு.1000 (அமெரிக்க டாலர் 18.2) கட்டணத்தில் பிப்.2இல் வெளியிடப்பட உள்ளது.